CELEX: C2005/182/49
Language: el
Date: 2005-07-23 00:00:00
Title: Υπόθεση C-199/05: Αίτηση για την έκδοση προδικαστικής αποφάσεως που υπέβαλε το cour d'appel de Bruxelles με απόφαση της 28 Απριλίου 2005 στην υπόθεση Ευρωπαϊκή Κοινότητα κατά Βελγικού Κράτους

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/26
            
         Αίτηση για την έκδοση προδικαστικής αποφάσεως που υπέβαλε το cour d'appel de Bruxelles με απόφαση της 28 Απριλίου 2005 στην υπόθεση Ευρωπαϊκή Κοινότητα κατά Βελγικού Κράτους
   (Υπόθεση C-199/05)
   (2005/C 182/49)
   Γλώσσα διαδικασίας: η γαλλική
   Με απόφαση της 28 Απριλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 9 Μαΐου 2005, το cour d'appel de Bruxelles, στο πλαίσιο της διαφοράς μεταξύ Ευρωπαϊκής Κοινότητας και Βελγικού Κράτους, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Πρέπει να ερμηνευθεί το άρθρο 3, δεύτερη παράγραφος, του Πρωτοκόλλου περί των προνομίων και ασυλιών των Ευρωπαϊκών Κοινοτήτων, το οποίο ορίζει ότι οι κυβερνήσεις των κρατών μελών λαμβάνουν τα κατάλληλα μέτρα για την έκπτωση ή επιστροφή του ποσού των έμμεσων φόρων και των τελών επί των πωλήσεων, υπό την έννοια ότι εμπίπτει στο πεδίο εφαρμογής του ένα αναλογικό τέλος το οποίο εισπράττεται για τις πάσης φύσεως δικαστικές αποφάσεις που αφορούν καταψήφιση ή εκκαθάριση ποσών ή κινητών αξιών;
            
         
               2.
            
            
               Πρέπει να ερμηνευθεί το άρθρο 3, τρίτη παράγραφος, του Πρωτοκόλλου περί των προνομίων και ασυλιών των Ευρωπαϊκών Κοινοτήτων, το οποίο ορίζει ότι δεν παρέχονται απαλλαγές όσον αφορά την απλή ανταπόδοση για παροχές υπηρεσιών κοινής ωφελείας, υπό την έννοια ότι αποτελεί απλή ανταπόδοση για υπηρεσία κοινής ωφελείας το τέλος που επιβάλλεται κατά το πέρας της δίκης στον ηττηθέντα διάδικο που καταδικάζεται να καταβάλει ορισμένο ποσό;